Selle lõppeksperimendi algusajal saabusid  vabatahtlikud, üksteisele võõrastena, kehadesse, mida nad polnud kunagi varem kogenud. Seekord sai Intergalaktiline Nõukogu aru, et kui vabatahtlikult Maale saabujatel tuleb oma jumalikku ühendust säilitada ja kehasolemist õppida, peavad nad tegutsema üheskoos, kõike jagama ja ka koos töötama. See aitab neil kõrgemat võnkesagedust hoida. Nii ootasid neid ees ainult vesi, maa, taimed ja puud. Midagi muud polnud ette valmistatud. 1500 aasta, kogu kuldajastu jooksul jälgisid nii Intergalaktiline Nõukogu kui kõikide  uni­versumite valgustunud aukartusega, kuidas Atlantises kehastunud säilitasid jumaliku lihtsuse, demonstreerisid uskumatuid tehnoloogilisi saavutusi ja arendasid välja imetlusväärsed vaimsed võimed. Need kõikidest universumitest pärit asunikud tõid taevariigi maa peale ja lõid selle planeedi ajaloo kõrgeima vaimsusega ajastu.